Diari Oficial de la Generalitat Valenciana


Sumari del DOGV 2816, del 30-08-1996 (1996/839085)

RESOLUCIÓ d'1 de juliol de 1996, de la Conselleria de Sanitat i Consum, que modifica la resolució del conseller de Sanitat i Consum per la qual es convoca el Pla de Formació Continuada de la Conselleria de Sanitat i Consum per a 1996.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2816

Data del DOGV
:   30-08-1996

Secció del DOGV
:   ALTRES DISPOSICIONS

Número del document
:   1996/839085


Data del document
:   01-07-1996

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

RESOLUCIO d'1 de juliol de 1996, de la Conselleria de Sanitat i Consum, que modifica la resolució del conseller de Sanitat i Consum per la qual es convoca el Pla de Formació Continuada de la Conselleria de Sanitat i Consum per a 1996. [96/A2499]  
L'exposició de motius de la Resolució de 2 d'abril justifica la convocatòria del Pla de Formació per a 1996 per la necessitat de formar i preparar els treballadors de l'administració pública, i en concret els qui treballen en els centres que depenen de la Conselleria de Sanitat i Consum.  
En el punt 3.1 de l'exposició, limita la sol licitud d'assistència al personal fix, interí o laboral temporal de la Conselleria de Sanitat i Consum que recull l'article 1 del Decret 71/1989, del Govern de la Generalitat Valenciana.  
La configuració i el contingut de molts dels cursos convocats, juntament amb la demanda que n'ha fet el personal adscrit a la Conselleria de Sanitat i Consum inclòs en l'article 2 del Decret 71/1989, que porten a terme funcions que, en última instància, contribueixen a la modernització i a la millora dels serveis públics sanitaris, fan necessari que aquest personal puga assistir a les activitats formatives del Pla de Formació en les mateixes condicions que el personal sanitari.  
Tenint en compte que els cursos han de dur-se a terme l'últim quadrimestre de 1996 i donat que aquesta modificació només afecta la concurrència del personal a què fa referència l'article 2 del Decret 71/1989, que ha tingut coneixement del Pla de Formació per la resolució que ara es modifica, tot això justifica l'establiment d'un termini reduït de presentació d'instàncies.  
Per tot això, resolc:  
Primer  
Ampliar el personal inclòs en l'article 2 del Decret 71/1989, del Govern de la Generalitat Valenciana, la sol licitud d'assistència a totes les activitats formatives del Pla de Formació Continuada, de la Conselleria de Sanitat i Consum per a 1996.  
Segon  
El personal afectat per aquesta resolució tindrà un termini de 10 dies naturals per a la presentació de les instàncies que comptaran des de l'endemà de la publicació d'aquesta resolució. Les instàncies es formalitzaran d'acord amb l'annex II de la Resolució de 2 d'abril de 1996.  
Tercer  
La tramitació i la resolució de les instàncies presentades s'ajustaran, en qualsevol cas, al que estableix l'esmentada Resolució de 2 d'abril de 1996.  
València, 1 de juliol de 1996.- El conseller de Sanitat i Consum: Joaquín Farnós Gauchía.